stanford-oval/wikipedia huggingface dataset:
Hämeen Suoja

Hämeen Suojan peruskiven muuraus.
Hämeen Suoja on entinen Hämeenlinnan suojeluskuntatalo Hämeenlinnassa Kanta-Hämeessä. Rakennuksen on suunnitellut Ragnar Wessman, ja se on rakennettu vuonna 1930. Suojeluskuntatalo sijaitsee lähellä Hämeenlinnan linja-autoasemaa osoitteessa Palokunnankatu 12.
Historia

Talo Oy Hämeen suoja perustettiin vuonna 1929. Hankkeessa keskeisinä toimijoina olivat muun muassa kauppaneuvos A.Gust Skogster ja toimitusjohtaja Arvi A. Karisto. Tulevan suojeluskuntatalon peruskivi laskettiin 26.4.1930, ja talo valmistui 28.9.1930. Jo 1930-luvulla talon pihapiiriin rakennettiin lisää varastotiloja muun muassa kenttäkeittiölle ja ajoneuvoille. Vaaleaksi rapattu kolmikerroksinen talo edustaa tyyliltään 1920-luvun klassismia.
Kolmikerroksiseen taloon suunniteltiin juhlasali, luentosaleja sekä toimistotiloja paikallisen suojeluskunnan ja Lotta Svärd -yhdistyksen tarpeisiin. Kolmannessa kerroksessa sijaitsi suojeluskunnan paikallispäällikön asunto. Kiinteistöön kuului myös muun muassa pistooliampumarata, keittiö sekä pihapiirissä oleva tykkivaja.
Sodan jälkeisinä vuosikymmeninä kiinteistö on ollut monien kansalaisjärjestöjen, kuten veteraani- ja reserviläisjärjestöjen sekä Karjalaseuran toimitilana.
2000-luvulla kiinteistöä on kunnostettu ja tiloja varustettu vastaamaan nykyajan tapahtumien vaatimuksia. Vuonna 2003 talon ulkokuorta kunnostettiin muun muassa uusimalla katto ja korjaamalla ikkunoita ja seinärappauksia. Sittemmin myös sisätilojen seinä- ja lattiapintoja on uusittu ja uusia kalusteita hankittu. Nykyisin rakennuksen ensimmäisessä kerroksessa on yrityksille vuokrattuja liiketiloja. Toista kerrosta hallitsee suurehko juhlasali, jota vuokrataan paljon erilaisten juhlien, näyttelyiden ja myyntitilaisuuksien järjestämiseen. Rakennuksen pihassa on parkkitilaa noin 30 autolle.
Aiheesta muualla

Hämeen Suojan kotisivut
Hämewiki: Hämeen Suoja (Arkistoitu – Internet Archive)
Porssitieto.fi: Talo-Osakeyhtiö Hämeen Suoja
IDO

IDOn logo
IDO on Geberit Productionin tavaramerkki. Nykyään IDOn tuotevalikoimaan kuuluvat suihkut, pesualtaat, wc-istuimet, kylpyhuonekaapistot sekä ammeet. Lisäksi IDO tarjoaa varusteita kylpyhuoneeseen. Arabia-nimi vaihtui IDOksi vuonna 1992.
Aiheesta muualla

IDO
Brooklyn–Battery-tunneli

| Hugh L>  Careyn tunneli |
| --- | --- |

Alittaa:  East Riverin suu
Paikkakunta:  New York
Alkupiste:  Brooklyn
Loppupiste:  Battery
Maa:  Yhdysvallat
Avattu:  1950
Pituus:  2 779 m
Ajokaistoja:  2×2
Ylläpitäjä:  New York City Tunnel Authority
Brooklyn–Battery-tunneli, virallisesti Hugh L. Careyn tunneli, on tietunneli New Yorkin kaupungissa, Yhdysvalloissa. Suunnitelmia tunnelin rakentamiseksi tehtiin jo 1920-luvulla mutta ne eivät edenneet kuin vasta 1936, jolloin New York City Tunnel Authority perustettiin. Sen jälkeen kun yritykset saada liittovaltiolta rahoitusta tunnelihankkeelle jäivät tuloksettomiksi, New Yorkin kaupunki ehdotti siltavaihtoehtoa. Sitä vastustettiin asevoimien taholta koska sen arvioitiin vaikeuttavan alusten pääsyä Brooklynin laivastotelakalle. Kaupunki ryhtyi selvittämään tunnelivaihtoehtoa uudelleen. Rakennustyöt aloitettiin lokakuun 28. päivä 1940, mutta ne viivästyivät käynnissä olleen toisen maailmansodan aiheuttaman materiaalipulan vuoksi. Tunneli saatiin valmiiksi ja avatuksi 25. toukokuuta 1950.
Kaksiputkisen tunnelin pituus on 2 779 metriä ollen Pohjois-Amerikan pisin yhtämittainen vedenalainen tietunneli. Tunneli on osa liittovaltion Interstate Highway System -verkostoa, sen kautta kulkeva tie on numeroitu Interstate 478:ksi. Vuoteen 1971 tunnelin osuus oli osa New Yorkin osavaltion tietä numero 27A. Tunneli sai nykyisen nimensä vuonna 2012 jolloin se nimettiin New Yorkin aiemman kuvernöörin Hugh Careyn mukaan.
Honjo (Sumida)

Ravintoloita Honjossa, Hiroshigen puupiirros, n. 1840
Honjo
Honjo (jap. 本所) on Tokion kaupunginosa ja alue Sumidan erillisalueella. Alueen nimenä Honjo viittaa Sumidan eteläosaan, joka kehittyi Edo-kaudella 1600–1800-luvuilla osana Edon ’alakaupunkia’ eli kauppias- ja käsityöläiskaupunginosia (shitamachi). Siihen kuului muun muassa osa Ryōgokun viihdekortteleista. 1800-luvulta vuoteen 1947 saakka Honjo muodosti oman Honjo-kun suuralueensa osana Tokion kaupunkia, kunnes se liitettiin yhteen Mukōjima-kun suuralueen kanssa Sumidan erillisalueeksi. Honjon seudulla on nykyisin asuinrakennusten lisäksi pienteollisuutta.
Sumidan kaupunginosajaossa Honjo käsittää entistä suuraluetta suppeamman alueen Sumidajoen itärannalla. Tämän kaupunginosan pinta-ala on 0,42 neliökilometriä, ja se jakautuu neljään osa-alueeseen, jotka on numeroitu Honjo 1-chōme–Honjo 4-chōme. Niissä on yhteensä 9 839 asukasta (joulukuussa 2023). Kaupunginosan väestötiheys on siten noin 23 400 asukasta neliökilometrillä.
Historia

Honjo on alavaa suistoaluetta. Alun perin siellä sijaitsi Katsushikan piirikuntaan kuulunut kyläasutus. Paikannimi Honjo lienee viitannut Japanin keskiajalla shōen-kartanon päähän. Vuoden 1657 Meireki-suurpalon jälkeen aluetta ryhdyttiin rakentamaan vauhdikkaasti: sinne kaivettiin kanavia ja niistä saadulla maalla täytettiin alavimpia alueita. Honjoon sijoitettiin kauppias- ja käsityöläisluokan asuintaloja, sotilasluokan asumuksia ja temppeleitä. Alueen eteläosan Ryōgoku kehittyi viihdekorttelina.
Honjon seutu kärsi pahoja tuhoja sekä suuressa Kantōn maanjäristyksessä vuonna 1923 että Tokion pommituksissa toisessa maailmansodassa. Honjo-kun suuralue perustettiin Meiji-restauraation jälkeen vuonna 1878. Maailmansodan jälkeen vuonna 1947 se liitettiin yhteen Mukōjima-kun suuralueen kanssa ja perustettiin nykyinen Sumidan erillisalue.
Kaupunkikuva ja rakennukset

Alueen nimenä Honjo viitttaa Sumidan erillisalueen eteläosaan, joka muodosti aiemmin Honjon suuralueen. Se on osa Tokion historiallista ’alakaupunkia’ (shitamachi), jota asuttivat erityisesti kauppiaat ja käsityöläiset. Alueella on edelleen asuinkortteleiden lisäksi kauppaa ja pienteollisuutta, kuten konepajateollisuutta ja tekstiilien tuotantoa.
Honjon kaupunginosa sijaitsee Sumidajoen itärannalla Honjon alueen keskellä Ryōgokun koillis- ja Asakusan kaakkoispuolella. Se muodostaa suorakulmaisen, ruutukaavaan rakennetun alueen, joka ulottuu idässä Ōyokogawan vesipuistolle saakka. Naapurikaupunginosia ovat pohjoisessa Higashi-Komagata, idässä Yokokawa, etelässä Ishiwara ja Yokoami sekä lännessä Sumidajoen vastarannalla Kuramae ja Komagata.
Honjon postitoimisto
Lion-yhtiön pääkonttori
Wakamiya Ushijima-jinja
Myōkenza-betsuin
Liikenne

Honjon kaupunginosan alueella ei ole raideliikennettä. Sumidajoen rantaa pitkin kulkee Tokion pääkaupunkimoottoritien 6. linja. Kaupunginosan läpi itä–länsisuunnassa kulkee pääkatu Kasuga-dōri, pohjois–eteläsuuntaisia valtakatuja ovat Kiyosumi-dōri ja Mitsume-dōri.
Laajempaa Honjon seutua palvelee muun muassa JR Higashi-Nihonin Chūō–Sōbu-linja, joka pysähtyy Ryōgokun ja Kinshichōn rautatieasemilla. Sen suuntaisesti Chibaan päin johtaa Japanin valtatie 14 eli Keiyō-dōro-tie.
Aiheesta muualla

Kuvia tai muita tiedostoja aiheesta Honjo Wikimedia Commonsissa
IDW Publishing

| IDW Publishing |
| --- | --- |

Yritysmuoto:  rajavastuuyhtiö
Perustettu:  1999
Toimitusjohtaja:  Ted Adams
Avainhenkilöt:  Robbie Robbins Chris Ryall Matthew Ruzicka Alan Payne
Kotipaikka:   San Diego, Kalifornia
Toimiala:  kustannustoimi
Tuotteet:  sarjakuvat
Omistaja:  Ted Adams ja Robbie Robbins
Kotisivu:  IDW Publishing
Infobox OKVirheellinen NIMI-arvo: 
IDW Publishing, tunnetaan myös nimillä IDW ja Idea + Design Works, LLC on yhdysvaltalainen sarjakuvayhtiö, jonka perustivat Ted Adams, Alex Garner, Kris Oprisko ja Robbie Robbins vuonna 1999. Yhtiö on erikoistunut tekemään lisenssoituja sarjakuvia, elokuvista, televisiosarjoista, videopeleistä, keräilykorttipeleistä ja leluista. Se tunnetaan kuitenkin ensisijaisesti 30 päivää kaamosta sarjakuvasta, jonka pohjalta tehtiin samanniminen elokuva vuonna 2007.
Yhtiön lisenssisarjakuvista tunnetuimmat lienevät 24, CSI, Transformers, Star Trek, Dick Tracy, Doctor Who ja G.I. Joe.
2. huhtikuuta 2011 IDW julkisti WonderCon tapahtumassa ostaneensa Turtlesien sarjakuvaoikeudet ja aloittavansa niiden julkaiseminen loppukesästä 2011.
Aiheesta muualla

Virallinen sivusto (englanniksi)
Boyce

Boyce on muun muassa seuraavien henkilöiden sukunimi:
Cameron Boyce (1999–2019), yhdysvaltalainen näyttelijä ja tanssija
Darryl Boyce (s. 1984), kanadalainen jääkiekkoilija
Emmerson Boyce (s. 1979), englantilais-barbadoslainen jalkapalloilija
Jeremy Boyce-Rotevall (s. 1993), ruotsalainen jääkiekkoilija
Joanna Mary Boyce (1831–1861), englantilainen taidemaalari
Philip Boyce (s. 1940), irlantilainen katolinen piispa
Walter Boyce (s. 1946), kanadalainen ralliautoilija
William Boyce (1711–1779), englantilainen säveltäjä ja urkuri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Haukilampi (Mikkeli, Juuvinkylä)

| Haukilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°52′38″N, 27°05′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  Sanjaoja Kyyveteen 
Järvinumero:  14.932.1.002
Mittaustietoja
Pinnankorkeus:  109,4 m  
Pituus:  450 m  
Leveys:  320 m  
Rantaviiva:  1,611 km  
Pinta-ala:  6,295 ha  
Saaria:  ei saaria 
 fiHaukilampi 
Haukilampi  on Etelä-Savossa Mikkelissä  Juuvinkylän lähellä sijaitseva lampi.
Maantietoa

Lampi on 450 metriä pitkä, 320 metriä leveä, ja sen pinta-ala on 6,3 hehtaaria. Lammella ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 109,4 metriä mpy.
Iain Glen

| Iain Glen |
| --- | --- |
 Iain Glen vuonna 2012.
Henkilötiedot
Syntynyt: 24. kesäkuuta 1961 (ikä 63) Edinburgh, Skotlanti
Ammatti:  näyttelijä
Aiheesta muualla
www.iainglen.com
IMDb
Elonet
Iain Alan Sutherland Glen (s. 24. kesäkuuta 1961) on skotlantilainen näyttelijä, joka on esiintynyt vuodesta 1986 lähtien yli 60 televisiosarjassa ja elokuvassa. Hän on tehnyt uraa myös teatterissa. Hänen tunnetuimpia roolejaan on Jorah Mormont televisiosarjassa Game of Thrones (2011–2019). Hän on näytellyt myös nimiroolissa irlantilaisessa rikossarjassa Jack Taylor (2010–). Vuodesta 2019 lähtien hän on esittänyt Bruce Waynea televisiosarjassa Titans.
Edinburghissa syntynyt Glen opiskeli Edinburgh Academyssa, Aberdeenin yliopistossa ja Royal Academy of Dramatic Artissa. Aloitettuaan uransa teatterin parissa hän esiintyi ensimmäistä kertaa televisiossa 1985 ja elokuvissa 1987. Hän sai Berliinin elokuvajuhlien parhaan näyttelijän palkinnon roolistaan vuoden 1990 elokuvassa Silent Scream. 1990-luvulla Glen esiintyi pääasiassa brittiläisissä televisiosarjoissa.
2000-luvulla Glen on näytellyt muun muassa elokuvissa Tomb Raider, Darkness – pimeys, Man to Man, Resident Evil: Tuho ja Rautarouva. Hänen tuoreempia televisiotöitään ovat roolit Game of Thronesin lisäksi sarjoissa Downton Abbey, Doctor Who, Ontto kruunu, Prisoners’ Wives ja Jack Taylor.
Aiheesta muualla

Iain Glenin verkkosivut (englanniksi)
Iain Glen Internet Movie Databasessa. (englanniksi)
Brooks Brothers

Brooks Brothers on Yhdysvaltojen vanhin yhä toimiva korkean laatu- ja hintaluokan vaatevalmistaja ja vähittäismyyjä joka toimii osin luksussegmentissä. Sen perusti Henry Sands Brooks vuonna 1818 New Yorkissa.
Brooks Brothersia pidetään valmisvaatekonseptin ja monien eri vaate- ja asustetyyppien tuojana Yhdysvaltain markkinoille 1800-luvulla, muun muassa valmiiden pukujen räätälöityjen sijaan, nappikauluspaitojen (ns. original polo shirt) sekä Ivy League -tyyliin kuuluvan rennomman, hartialinjaltaan pyöreämmän, vähemmän topatun miesten valmispuvun ja pukutyypin.
Brooks Brothers on vaatettanut lukuisia Yhdysvaltain presidenttejä 1800-luvulta lähtien, muun muassa Abraham Lincolnia. Lincoln vannoi virkavalansa Brooks Brothersin mustassa hännystakissa ja hänet salamurhattiin samassa asussa. Yhtiö lopetti mustien miesten pukujen valmistamisen, ja tapausta pidetään syynä yhdysvaltalaiselle etikettisäännölle, jonka mukaan mustaa pukua ei ole soveliasta käyttää päiväsaikaan ellei kyse ole surupuvusta tai palvelijan asusta.
Koronapandemia iski lujaa firmaan kuten moniin muihinkin. Se oli vararikossa ja joutui muun muassa lopettamaan perinteisen New Yorkin Madison Avenuen lippulaivamyymälänsä ja myymään kiinteistön jossa se oli sijainnut. Nykyään (2024) Yhdysvalloissa on 139 Brooks Brothersin myymälää, jotka firman konkurssilta pelastanut ostaja on päättänyt pitää aiempien maailmanlaajuisten 424 myymälän sijaan.
Huoltokirja

Huoltokirja on kiinteistökohtaisesti laadittu tiedostokokonaisuus, joka sisältää muun muassa kiinteistön hoidon, huollon ja kunnossapidon lähtötiedot, tavoitteet ja tehtävät sekä niiden ajoitukset ja ohjeet.
Maankäyttö- ja rakennuslain mukaan huoltokirja on laadittava sellaisiin uudisrakennuskohteisiin tai rakennuslupaa vaativiin korjauskohteisiin, joita käytetään pysyvään asumiseen tai työskentelyyn. Huoltokirjan laatimista ja käyttöönottoa suositellaan myös käytössä oleville rakennuksille, koska se kannustaa ennakoivaan kiinteistönpitoon, jolla voidaan saavuttaa huomattavia säästöjä kiinteistön elinkaaren aikana.
Aiheesta muualla

Korjaustieto.fi: Rakennuksen käyttö- ja huolto-ohje (Arkistoitu – Internet Archive)
Korjaustieto.fi: Pientalon huoltokirja (Arkistoitu – Internet Archive)
Impivaara (täsmennyssivu)

Impivaara voi tarkoittaa ainakin seuraavia:
Paikkoja

Impivaara, Rauma
Impivaara, Seinäjoki
Impivaara, Vaasa
Impivaaran uimahalli, Turku
Impivaaran liikunta- ja urheilukeskus, Turku.
Kuvitteellisia paikkoja

Impivaara, vuori ja Jukolan veljesten pako- ja uudisviljelyspaikka Aleksis Kiven romaanissa Seitsemän veljestä.
Henkilöitä

Heikki Impiwaara (1876–1964), suomalainen kirjailija ja suomentaja
Pauli Impivaara (1908–1982), suomalainen saksofonisti, sanoittaja ja säveltäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Impivaara”, voi hakea sivunnimihaulla, laajalla sivunnimihaulla tai tekstihaulla.
Hurt

| Hurt |
| --- | --- |

 Hurt vuonna 2008
Tiedot
Toiminnassa:  2000–
Tyylilaji:  alternative metal, post-grunge, hard rock, nu metal
Kotipaikka:   Virginia, Yhdysvallat
Laulukieli:  englanti
Jäsenet:  J. Loren Wince,  laulu, kitara, viulu   Josh Ansley,  basso   Evan Johns,  rummut, piano   Paul Spatola,  kitara  
Entiset jäsenet:  Wilson Quaintance IV Steven Fletcher Shawn Sawyer Paul Spatola Joshua Ansley Evan Johns Louie Sciancalepore
Levy-yhtiö:  Capitol Records  
Aiheesta muualla
Kotisivut
Hurt on vuonna 2000 perustettu yhdysvaltalainen eräänlaista vaihtoehtorockia soittava yhtye. Yhtyeen musiikkityyli on vaikeasti määriteltävää, mutta yleisesti sitä pidetään post-grunge -yhtyeenä. Hurtin musiikkia on verrattu mm. Tooliin ja Nirvanaan.selvennä
Jäsenet

J. Loren Wince – laulu, kitara, viulu (2000–)
Rek Mohr – basso (2008–)
Viktor Ribas – rummut
Paul Spatola – kitara (2004–)
Jäsenet > Entiset jäsenet

Steven Fletcher – basso (2000–2004)
Joshua Ansley – basso (2004–2008)
Wil Quaintance – rummut (2000–2004)
Evan Johns – rummut, piano (2004–2008)
Louie Sciancalepore – rummut (2008–?)
Diskografia > Albumit

| Albumi | Julkaisupäivä | Listasijoitukset |
| --- | --- | --- |
| Hurt | 2000 |  |
| The Consumation | 2004 |  |
| Vol. 1 | 21. maaliskuuta, 2006 | 175 Billboard Top 200-listalla |
| The Blackmarket EP | 2007 |  |
| Vol. II | 25. syyskuuta 2007 |  |
| Goodbye To The Machine | 7. huhtikuuta 2009 |  |
| The Crux | heinäkuu 2012 |  |
Aiheesta muualla

Yhtyeen virallinen kotisivu
Hurt Myspacessa (englanniksi)
Istat

Istituto Nazionale di Statistica (Istat) on Italian valtion tilastovirasto eli kansallinen tilastokeskus.
Se perustettiin vuonna 1926 keräämään ja organisoimaan valtiolle tärkeitä tilastotietoja. Yksi sen tehtävistä on väestönlaskenta.
Aiheesta muualla

ISTAT (italiaksi)
Demographic page (Arkistoitu – Internet Archive) (englanniksi)
Boyd Alexander

Boyd Alexander vuonna 1902.
Boyd Francis Alexander (16. tammikuuta 1873 – 2. huhtikuuta 1910) oli englantilainen tutkimusmatkailija, lintutieteilijä ja upseeri (luutnantti).
Boyd Alexander oli everstiluutnantti Boyd Francis Alexanderin vanhin poika. Hänen äidinisänsä oli David Wilson, joka perusti erään Intian kuuluisimmista hotelleista, Great Eastern Hotel Kalkutassa.
1897 hän johti tutkimusretken Kap Verden saarille ja 1904 Fernando Polle.
Alexander osallistui tutkimusretkelle, joka tehtiin läpi Afrikan Nigeristä Tšadjärvelle ja Niilille. Matka alkoi helmikuussa 1904 Nigerjoen suulta ja hän palasi Englantiin helmikuussa 1907. Hänellä oli kumppaneinaan veljensä Claud, joka kuoli lokakuussa 1904, kapteeni G. B. Gosling, joka kuoli Niangarassa kesäkuussa 1906 ja José Lopes. Matkastaan hän laati teoksen From The Niger To The Nile (1907). Vuonna 1908 Skotlannin kuninkaallinen maantieteellinen seura palkitsi hänet kultaisella mitalilla hänen 3-vuotisesta matkastaan Afrikan halki. Myös Alankomaiden Kuninkaallinen maantieteellinen seura palkitsi hänet kultamitalilla.
1909 Alexander ja Lopes purjehtivat takaisin Afrikkaan. He vierailivat Claudin haudalla Maifonissa Bornussa ja jatkoivat sitten Ouadaihin. Alexander sai surmansa selkkauksessa paikallisten asukkaiden kanssa lähellä Nyeriä. Ranskalaiset sotilaat hakivat hänen ruumiinsa ja hautasivat hänet veljensä viereen Maifoniin.
Alexander kuvaili ja nimesi lukuisia lintulajeja ja alalajeja, muun muassa harmaapääharlekiinin (Smithornis sharpei) ja rasonkiurun (Alauda razae).
Boyd

Boyd on muun muassa seuraavien henkilöiden sukunimi:
Alana Boyd (s. 1984), australialainen seiväshyppääjä
Allan Boyd (1929–2019), brittiläinen jalkapalloilija
Andrew Boyd (1910–2002), yhdysvaltalainen miekkailija
Billy Boyd (s. 1968), skotlantilainen näyttelijä ja muusikko
Brandon Boyd (s. 1976), yhdysvaltalainen laulaja
Carla Boyd (s. 1975), australialainen koripalloilija
Dannie Boyd (s. 1990), kanadalainen kilpapurjehtija
David Boyd, useita henkilöitä
Denise Robertson-Boyd (s. 1952), australialainen yleisurheilija
Douglas Boyd (s. 1959), brittiläinen kapellimestari ja oboisti
Dustin Boyd (s. 1986), kazakstanilais-kanadalainen jääkiekkoilija
Eddie Boyd (1914–1994), yhdysvaltalainen bluesmuusikko
Esna Boyd (1899–1966), australialainen tennispelaaja
Gary Boyd (s. 1972), australialainen kilpapurjehtija
George Boyd (s. 1985), englantilais-skotlantilainen jalkapalloilija
Gregory A. Boyd (s. 1957), yhdysvaltalainen pappi ja teologi
Guillermo Boyd (s. 1938), panamalainen painonnostaja
Ian Boyd (s. 1933), brittiläinen yleisurheilija
Jason Boyd, brittiläinen näyttelijä
Jim Boyd (1930–1997), yhdysvaltalainen nyrkkeilijä
John Boyd (1927–1997), Yhdysvaltain ilmavoimien eversti
Johnny Boyd (1926–2003), yhdysvaltalainen moottoriurheilija
Justin Boyd (s. 1989), kanadalainen vesipalloilija
Kevin Boyd (s. 1966), brittiläinen uimari
Kris Boyd (s. 1983), skotlantilainen jalkapalloilija
Krystal Boyd, Anjelica, Abbie, alk. Ksenia Kondratyeva (s. 1993), venäläissyntyinen pornonäyttelijä ja eroottinen malli.
Leon Boyd (s. 1983), alankomaalainen baseballpelaaja
Lucious Boyd (s. 1959), yhdysvaltalainen rikollinen
Luke Boyd (s. 1987), australialainen nyrkkeilijä
Lynda Boyd (s. 1965), kanadalainen näyttelijä
Malcolm Boyd (1896–1960), australialainen juoksija
Pam Boyd (s. 1955), yhdysvaltalainen käsipalloilija
Pattie Weston o.s. Boyd (s. 1944), brittiläinen malli, valokuvaaja ja kirjailija
Phil Boyd (1876–1967), kanadalainen soutaja
Ray Boyd (s. 1951), australialainen seiväshyppääjä
Richard Boyd (s. 1942), yhdysvaltalainen filosofi
Rob Boyd (s. 1966), kanadalainen alppihiihtäjä
Robin Boyd (1919–1971), australialainen arkkitehti
Sean Boyd (s. 1978), australialainen vesipalloilija
Tim Boyd (1861–1914), yhdysvaltalainen golfaaja
Travis Boyd (s. 1993), yhdysvaltalainen jääkiekkoilija
Tom Boyd (s. 1965), skotlantilainen jalkapalloilija
Tony Boyd (s. 1932), kanadalainen maahockeypelaaja
Warren Boyd (1926–2018), australialainen uimari
William Boyd (s. 1952), skotlantilainen kirjailija ja elokuvakäsikirjoittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hello! Project

| Hello! Project |
| --- | --- |
Perustettu:  1998–
Kotipaikka:   Tokio Japani
Omistaja:  Up-Front Group
Kotisivu:  http://www.helloproject.com
Infobox OKVirheellinen NIMI-arvo: 
Hello! Project (jap. ハロー！プロジェクト) on yhteisnimitys japanilaisille Up-Front Groupiinselvennä kuuluville naisartisteille. Projektin tuottajana ja sanoittajana toimi Sharan Q-yhtyeen entinen laulaja Tsunku vuoteen 2014 saakka.
Hello! Projectiin kuuluu useampia monijäsenisiä tyttöryhmiä. Projektin tärkempäinä ryhmänä voidaan pitää vuonna 1997 perustettua Morning Musumea, sillä ryhmä oli mukana perustamassa projektia Heike Michiyon kanssa. Morning Musumessa jäsenet vaihtuvat vuosien mittaan, kun entisiä jäseniä valmistuu ja uusia jäseniä eli sukupolvia tulee tilalle koe-esiintymisten kautta. Debytoineiden ryhmien lisäksi Hello! Projectissa toimii harjoittelijaryhmä, jota kutsutaan Hello Pro Kenshuusiksi.
Projektin rakenne

Hello! Projectin toimintaa rikastaa (ja monimutkaistaa) siihen osallistuvien artistien suuri määrä. Jotkut jäsenet eivät ole enää aktiivisia, mutta toisaalta projektiin liittyy uusia jäseniä jatkuvasti. Jotkut saattavat julkaista vain yhden singlen ennen lopettamistaan. Joka vuosi, erityisesti kesällä, luodaan vapaaehtoisia, tilapäisiä ryhmiä, joita kutsutaan nimellä "sekoitusryhmät" (engl. shuffle units). 2006 kesällä Tsunku kuitenkin päätti lopettaa sekoitusryhmien tekemisen.
Koko Hello! Projectin maailma pyörii Up-Front Groupin ympärillä. Hello Pro Kenshuuhei eli projektin harjoittelijat tavoittelevat joskus projektissa debytointia.
Valmistumisjärjestelmän avulla suurin osa projektin laulajista edistyy urallaan iän mukana. Aloitettuaan ryhmässä (valtaosassa tapauksista Morning Musumessa) he voivat myöhemmin lähteä soolouralle, muodostaa uuden ryhmän tai muuta vastaavaa. Kaikki eivät pysy projektissa, vaan palaavat aikanaan "siviilielämään".
Historia > 1997–2005

Tsunku haki Sharan Q -yhtyeeseensä naisvokalistia. Hän kokosi Morning Musumen hävinneistä kilpailijoista, ja lupasi, että ryhmä saa debytoida, jos he onnistuvat myymään "Ai no Tane" demosingleään 50,000 kappaletta viidessä päivässä. Morning Musume onnistui myymään tämän määrän jo neljässä päivässä. Ryhmä debytoi virallisesti 28. tammikuuta 1998. Samana vuonna perustettiin pienryhmät Mimimoni ja Tanpopo. Morning Musume sai myös uusia jäseniä.[lähde? ]
Taiyou to Ciscomoon ja Coconuts Musume perustettiin kilpailuiden pohjalta 1999. Samana vuonna perustettiin myös Melon Kinebi. Hello! Projectin ensimmäinen konsertti pidettiin heinäkuussa 1999 Jokohama Areenalla.[lähde? ]
Tilapäisiä sekoitusryhmiä alettiin luoda maaliskuussa 2000, ja tämä jatkui vuoteen 2005 saakka (lukuun ottamatta vuotta 2004, jolloin sekoitusryhmiä ei tehty). 2006 sekoitusryhmien tekeminen kuitenkin lopetettiin. Sooloartisti Aya Matsuura debytoi toukokuussa 2000. Sheki-Dol debytoi samana vuonna. Ensimmäinen projektin ohjelma Hello! Morning alkoi huhtikuussa 2000. Se jatkui vuoteen 2007 saakka, kunnes se korvattiin toisella ohjelmalla.[lähde? ]
Morning Musumen ensimmäinen johtaja, Yuko Nakazawa valmistui Morning Musumesta 2001. Nakazawasta tuli projektin johtaja ja hän toimi virassa vuoteen 2009 saakka.
Sheki-Dol lopetti toimintansa 2002 vuoden alussa. Ensimmäiset Hello! Pro Kids koe-esiintymiset pidettiin huhti-kesäkuun aikana samana vuonna. Voittajista kasattiin kaksi ryhmää, jotka debytoivat peräkkäisinä vuosina – Berryz Kobo 2004 ja Cute 2005.